ભારતની પ્રગતિમાં શિક્ષકો કે અધ્યાપકોની ભૂમિકા ખૂબ જ મહત્વની છે તેના વિશે વાત કરતાં એઆઇસીટીઇના વાઇસ ચેરમેન પ્રો.એમ.પી.પુનિયાએ જણાવ્યું હતું કે, કોઇપણ દેશનો વિકાસ અને પ્રગતિમાં શિક્ષકો-અધ્યાપકોની ભૂમિકા મહત્વની છે. જ્યારે પણ વર્ગમાં ભણાવવા જઇ રહ્યા હોય ત્યારે તેને સંપૂર્ણ ન્યાય આપજો. જો તમારા એનર્જી ના હોય અને તમે તૈયારી ના કરી હોય તો ક્યારેય વર્ગ લેવા જશો નહીં. કારણ કે ડોક્ટરના ખોટા નિદાનથી એક દર્દીને નુકશાન થઇ શકે પરંતુ શિક્ષક કે અધ્યાપક દ્વારા ખોટું ભણાવવાથી થતું નુકશાન ક્યારેય ભરપાઇ કરી શકાય તેવું હોતું નથી. હાલના અભ્યાસક્રમને બદલવાની ઘણી જરૂર છે. હજી પણ વર્ષો જૂનો અભ્યાસક્રમ ભણાવાય છે, જેના કારણે ઉદ્યોગોને પોતાની જરૂરિયાત મુજબનું માનવબળ મળી રહેતું નથી. એક અહેવાલ મુજબ ચાઇના અને રશિયાના સ્કૂલના વિદ્યાર્થીઓની સરખામણીમાં ભારતના વિદ્યાર્થીઓ વધુ યોગ્ય છે.’